- Hindi News
- National
- नपा सम्मेलन में भाजपा पार्षदों ने किया हंगामा, सीएमओ व अधिकारियों पर मनमानी का आरोप
नपा सम्मेलन में भाजपा पार्षदों ने किया हंगामा, सीएमओ व अधिकारियों पर मनमानी का आरोप
बंगला-बगीचा क्षेत्र में अवैध निर्माण के खिलाफ हुई कार्रवाई पर भाजपा व कांग्रेस पार्षदों ने अधिकारियों को घेरा। कार्रवाई को एक तरफ और भेदभाव पूर्ण बताते हुए सीएमओ पर मनमानी कर रसूखदारों के खिलाफ आधार होने के बाद भी कार्रवाई नहीं करने का आरोप लगाया। भाजपा पार्षदों ने कहां जनता ने हमें विकास के लिए चुना है विनाश के लिए नहीं। बगीचा नंबर-19 की निर्माणाधीन पांच दुकानों को लेकर भाजपा-कांग्रेस पार्षद एकजुट दिखे।
नगरपालिका परिषद का विशेष सम्मेलन शुक्रवार को पुरानी नपा भवन सभा हॉल में हुआ। सीएमओ सविता प्रधान की अनुपस्थिति में बैठक की जिम्मेदारी सहायक यंत्री केके टांक ने संभाली। भाजपा पार्षद राजेश अजमेरा, ओमप्रकाश काबरा ने बंगला-बगीचा क्षेत्र की कार्रवाई का विरोध करते हुए, जिम्मेदार अधिकारियों के खिलाफ कार्रवाई की मांग करने लगे। कुछ देर में कांग्रेस पार्षद ने भी विरोध शुरू कर दिया। नपाध्यक्ष जैन ने कहा 20 साल में किसी भी परिषद ने बंगला-बगीचा क्षेत्र में हुए निर्माण नहीं तोड़ें। हंगामे के बाद पार्षदों ने अवैध निर्माण तोड़ने से पहले नपाध्यक्ष को अवगत करवाने का प्रस्ताव पारित किया। बैठक शहर विकास के 87 प्रस्ताव पास हो गए। 39 व 61 नंबर के नामांतरण प्रस्ताव को उपाध्यक्ष ममता सोनी और पार्षद मुकेश वर्मा द्वारा विरोध करने पर निरस्त कर दिया। अंत में कांग्रेस पार्षद सईद काले के पिता को श्रद्धांजलि दी।
स्कूल के पास लगवा दी गुमटियां
निर्दलीय पार्षद रोजी डिसिल्वा ने कहा सेंट्रल स्कूल के सामने से पिछले साल गुमटियां हटवा दी थीं। इन्हें फिर से लगवा दीं। जहां असामाजिक तत्व स्कूल आने वाली छात्राओं छेड़छाड़ करते हैं। अब तक वहां पर 17 गुमटियां लग गई हैं। नपाधिकारी दूसरी जगह से गुमटियां हटाकर स्कूल के पास लगवा रहे हैं। नपाध्यक्ष ने कार्रवाई का आश्वासन दिया।
पेंशन प्रकरण में दो हितग्राही नाम पांच जगह
भाजपा पार्षद दिनेश यादव ने राष्ट्रीय इंदिरा गांधी वृद्धावस्था पेंशन योजना के प्रस्ताव की संक्षेपिका में दो हितग्राहियों के नाम पांच जगह बताए। हितग्राही साेना बाई पति हरिकिशन का नाम 28 व 39 पर है। हरिकिशन पिता सुखलाल का नाम 29, 35 व 40वें नंबर पर दर्ज हैं।
अधिकारी नहीं बताते
कोई भी कार्रवाई से पहले नपाध्यक्ष काे बताने का प्रावधान पहले से है, लेकिन अधिकारी बताते नहीं हैं। बगीचा नंबर-19 की कार्रवाई के बारे में भी नहीं बताया था। इससे पार्षदों में नाराजगी थी। हम किसी को नुकसान नहीं पहुंचाना चाहते हैं। राकेश जैन, नपाध्यक्ष नीमच
पार्षद ने मांगी पेंशन प्रकरण व काम की सूची
नगर उदय अभियान के दौरान पेंशन प्रकरणों सहित वार्ड विकास के कार्यों पर कांग्रेस पार्षद साबिर मसूदी ने जानकारी मांगते हुए कहां जनता के कोई काम नहीं हुए। मुख्यमंत्री, विधायक, नपाध्यक्ष कहते है अब प्यासे को कुएं के पास जाने की जरूरत नहीं, कुआं खुद चल कर आएगा। लेकिन कुआं तो खाली है। अधिकारी क्या पार्षदों को बेवकूफ समझते हैं। कितने लोगों ने फार्म भरे अौर कितनों से आवेदन लिए। उन पर अब तक क्या कार्रवाई हुई इसकी सूची दी जाए। नपाध्यक्ष ने सूची उपलब्ध करवाने का आश्वासन दिया। मोबाइल कंपनियों द्वारा बिना अनुमति केबल डालने के लिए खोदी गई सड़कों का कांग्रेस पार्षद योगेश प्रजापति ने मुद्दा उठाया। नपाध्यक्ष ने अधिकारियों को जांच करने तथा अवैध टॉवर के खिलाफ कार्रवाई के निर्देश दिए।
परिषद की बैठक के हंगामा करते भाजपा-कांग्रेस पार्षद।
टेलर की बर्खास्तगी वापस हो
नामांतरण मामले की सीएम ऑनलाइन पर शिकायत होने के बाद हुई कार्रवाई पर भी भाजपा-कांग्रेस पार्षदों ने सीएमआे पर आरोप लगाते हुए कहा शिकायतकर्ता के नामांतरण की फाइल की जांच की जाए। इस मामले में सीएमओ जिम्मेदार है, लेकिन तीन कर्मचारी पर कार्रवाई की गई। इसकी निष्पक्ष जांच होना चाहिए।
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mag_Deva hin_Deva